Case ID: 1228306
Sentence 11: Məhkəmə iclasında Şahid1 ifadəsində göstərmişdir ki,təxminən 2020-ci ilin yanvar ayının sonlarında iş yerində, yəni çilingər işlədiyi Qəbələ şəhərində yerləşən “Uğur” avtomobil təmiri sexində olan zaman sexin kafesinin aşpazı Qəşəm adlı şəxslə söhbət zamanı, yanında olan qohumu Zahiri ona təqdim edərək Zahirə təcili 30 manat pul lazım olduğunu, buna görə də özünə məxsus olan 1 ədəd vintaçan, vintaçanın 3 ədəd başlığı, həmçinin 1 ədəd orta ölçülü drelini satmaq istədiyini bildirmişdir.Belə ki Qəşəm Zahirin Bakıya işləməyə getdiyini demiş, Zahir də Qəşəm deyənləri təsdiq etmiş, Bakıya iş üçün getdiyindən özünə məxsus əşyaları satmaq istədiyini bildirmiş və ona qeyd etdiyi əşyaları alıb-almadığını soruşmuş, drel və vintaçanın lazım olduğunu söyləmiş, belə olub Qəşəm və Zahir həmin malları gətirmək üçün getmişlər.Az sonra Qəşəm təkcə onun yanına qayıtmış, o torbada 1 ədəd drel və 1 ədəd vintaçan və vintaçana məxsus olan 3 ədəd başlığı gətirmişdir.